Riekinkie | Spokie sny Spoor
April 8, 2015 VerrassendNuut	57 Comments
My ouma is bosbevange. Olifantmis gee haar adrenalien. Sy hou daarvan om spoor te sny agter wilde diere aan en onder 'n sterrehemel te kamp. Maak nie saak of daar warm badwater is nie, solank naguiltjies haar en oupa bekoor, is hul sielsgelukkig.
My pa en ma is stadsjapies. Hulle haat kamp en 'n koue bad. Hul verkies om deur netjiese geriewe omring te word en dra my pa 'n wit jas as hy chef speel. Sy Jamie Oliver potte is blink gepoets terwyl my ouma se driepootpot op die vuur swart roet stook.
My ma en pa is sielsgelukkig wanneer die atmosfeer met roosreuk, sekuriteit en dettol bedruip is. Hulle meen die bos is onveilig en wild en kreukel neus vir renostermis.
OUMA EN OUPA SE CABIN IN DIE BOS
My ouma plant madeliefies rondom die krans wat haar houthuisie omsoom en ril nie vir moddernaels of slierthare in misreën nie.
My pa hou van IT-werk en tegnologie en verkies geskropte naels en 'n stywe kuif. Hy dink ouma is lotjie-getik. Sy Toyota se malvarooi word blink gepoets en ruik na sta-soft en my ouma se 4×4 ploeg in die kloof rond en ruik na olie en rooistof.
Maar wat het dit met mý te doen? Baie! Pa en ma kan nie wag om my perfek gestrykte hempies oop te vou nie en ouma kan nie wag om my kaalboud in modderpoele saam vlinders langs wattervalletjies te laat rondwoel nie. (Sug.) Pa rol oë. Hier kom sports!
My ma en oupa verkies om nie kant te kies nie. Peetma-Blommie besef daar is geen bridge te vind over troubled waters.
Aangename kennis: My naam is Riekert. Op 12/3/15 was ek 14 weke oud. My voetjie 1.47 cm lank en my hartklop 154bpm.
"Rerig?" vra ouma geskok. Dis nou oor die bpm.
"Stadig Riekinkie," kommer ouma. "Dis normaal," troos ma. Tegnologie slaat ouma dronk.
My pa noem my 'n wonderwerk. 'n Dief wou my steel en my ouers onvrugbaar laat.
Eendag het ouma, wat al jare wag om Oumie te word, my pa en ma gegryp, hul voor 'n Godsman gestoot en pa gewys om te praat. My pa skrik en vertel die man alles wat die dokters sê. Toe plaas hy sy hand op my ma se maag en bid vir haar. Sy opdrag was dat ons 'n seisoen moes wag of hom moet epos as niks gebeur. Toe gebeur dit net so!
Dit het my ma en pa se siening omtrent God verdiep. Ouma glimlag in die geheim. My pa dra hierdie prent op sy Facebook hoofblad:
Amper was ek nie gewees nie …
babaOumiepa en mapeetmareënwoudRiekinkie
Previous PostLeef met hart en sielNext PostToon my jou Hart
57 thoughts on "Riekinkie"
Ek hét al hierdie een gelees, maar wéér was hy vir my só mooi. Behalwe vir die baba deel is die bosdeel só mooi. Kleinding, ek en jou ouma sal goed regkom. 🙂
Dankie Toorts, ja – bosse en kleinkinders. Wat wil ons nou meer vra …
Baie baie geluk. Ek is seker hy sal groot vreugde na julle lewens bring.
BAie dankie Xena. Ek waardeer jou gelukwensing.
Liewe Riekert, ek is BAIE bly oor jou, wonderwerk en al! 🙂
Maar as ek jou foto'tjie so kyk, lyk dit my jy gaan tog te lekker kuier by jou ouma, jy sal haar taal verstaan. Lyk my jy is juis nou ook kaalboudjies… so kaalboudjies in die modder sal nie vir jou vreemd wees nie. 🙂
Jy moet vasklou daar waar jy is, hoor!
Jys reg! Riekert is mos klaar kaalboudjies. Dankie jou kommentaar.
Baie geluk. Eks seker Riekert gaan sy aandeel in albei kampe lewer.
Dankie vir jou inloer hier, Olga!! Waardeer. Bly jou PC is weer reg.
Dit klink of Riekert net die beste van altwee wêrelde gaan hê. Niks verkeerd met 'n lekker warm bad en jou eie bed nie. So lief as wat ek vir die natuur is, is ek nie die kampeerder soort nie. Gee my dan eerder 'n luukse motorhome. hahahah! Daar is ook niks fout met moddernaels en nat hare van in die reën loop nie. Niks lekkerder as dit. Jou ouma klink na 'n dierbare mensie. Bly daar is nog mensies soos sy. 😀
Baie, baie geluk Trienie en mag klein Riekert vir julle sommer baie vreugde en liefde bring. 😀 ♥
Dankie jou gelukwensing oor Riekert, Sonel. Toemaar – daar is werklik niks so niks soos 'n lekker warm bad en jou eie bed. Ek hou van kamp, maar ook nie weke aanmekaar nie … Lekker dagie vir jou.
Baie geluk! Wat 'n verassing!
Pragtig geskryf, Riekert is 'n gelukige knapie, hy gaan a wonderlike avontuurvolle lewe hê met so 'n wonderlike ouma.
April 13, 2015 at 6:59 am
Hi Tokeloshe. Dankie jou kommentaar op Riekert. Jy's bietjie stil aan daardie kant?
Jou lucky fish! Baie geluk!
Dankie vir gelukwensing op Riekert wat oppad is. Wel, so sorg ons dat die Herders altyd werk het … Wys net, die een kannie sonder die ander.
Nou weet ek waar jy jou liefde vir die natuur gekry het…. ouma se kind 🙂
Geluk, dit is die lekkerste lekker om ouma te wees. Hopenlik aard Riekert ook na sy ouma…. of gaan hy IT kind wees met geskropte naels?
Dankie jou inloer Kameel. Ja nee, ek kan nie wag vir kleinding Riekert se aankoms.
Spokie, dankie vir jou dierbare voorstelling van Riekert aan ons…😘. Hy begeester jou al klaar! 🙏…voorspoed en vrede vir julle.
Dankie Sneeuvlokkie! Lekker om jou hier te sien. Ja, eks nogal baie opgewonde oor Riekert. Ek glo hy gaan my lewe ten goede verander… Groete aan manlief en kinders. Mis julle.
Uiteindelik Spokie!Jy sal maar moet ingryp,dat hy nie in 'n totale stadsjapie verander nie.
Jy's reg omtrent die stadsjapie ding. (Fluister: gelukkig respekteer sy pa die grond waarop ek loop … die houvas is liefde. Ons is mal oor mekaar) Ons word mos wys met die ouderdom, is dit nie so?
Mom and dad can not wait to fold open my perfectly ironed shirts and grandmother can not wait to my kaalboud in mud puddles with butterflies. 🙂
Thanks Sedge! I love the way you replied on my Afrikaans articles. Preciate your effort. You're special. Love the word 'kaalboud" (bare-buttock) in English!?
Wonderlike nuus! Ons is bly saam met jul hele familie! Wat n seen!
Dankie Dries dat jy ons vreugde oor kleinding deel. Waardeer.
Ooooo, dis wonderlik! Hy gaan die heerlikste avonture saam met sy ouma beleef – ek hoop van harte jy skryf sommer dikwels daaroor!
Dankie Frannie! Jy maak my sommer opgewonde oor kleinding se avonture saam met my. Waardeer jou woorde.
Wat fantastisch is dit.Geniet er van.
Dankie, dit is fantastische nuus oor die baby. Ons gaan hom baie geniet.
I didn't understand everything but I think congratulations are welcome. Love to read the sud African language. Looks a little like Dutch ( my language). Have a nice evening
Thanks for your congratulations on baby, Hillechien. Appreciate. I want to peep into your blog today.
Ag baie geluk jong. Ek het lang jare reeds vrede gemaak met die feit dat ek nooit Ouma gaan wees nie en toe, op 'n dag, kry ek ook een van daai sonarfotos. Het my amper onkapabel geskrik, want ek weet toe nie of ek nou regtig Ouma wil wees nie. Sy is nou sewe maande oud en ek verveel almal tot die dood met fotos op facebook. Geniet hom!
Aaag dis wonderlik om te hoor dat jy ook 'n nuwe Ouma is. Wat van ons blog-ouens. Mag ons ook 'n vars fotokie of 2 kry van kleinding? Eks skaars op FB. Kannie dit ook behartig. (Ek kan natuurlik nie wag om Oumie te word, het iets nuuts in my lewe nodig!) Dankie jou kommentaar.
Ooooooo hier kom 'n ding! baie geluk. Jy sal moet begin briewe skryf soos Dirkie!
Yip – hier kom 'n ding. Het alreeds vir Peetma-Blommie en oupa gesê ons moet maar kleinding in Coolerbox sit as ons die katte gaan jag. Blykbaar raak hul mal as hul die geluid van 'n baba hoor. Hul jag mos lammertjies. (Fluister: moenie pa en ma vertel nie)
Ek gaan defnitief by Dirkie kers opsteek. Eendag kan kleinding die briefies oor hom lees as hy groot is …
Eintlik is ek heeltemal in die war… (die koppie is mos maar blond ook) Verduidelik asb as jy 'n tydjie het in 'n epos… wie waar wanneer en so meer! Is jy opgewonde of wat?
Dankie ek het gekry … sal nog antwoord
Thanks Amy. Appreciate.
Baie dankie vir jou inloer. Sal by jou moet kersopsteek hoe om kinders te hanteer. Het vergeet…
Ja, dit is "on the job training" ek leer nog self elke dag…lol. Jy is welkom! 🙂
Oh wow Oumie, dis stunning! Riekert gaan verseker die beste van altwee werelde he!
(Baie oulik geskryf ook natuurlik ) 🙂
Dankie Sparkle! Eks natuurlik vreeslik opgewonde en kannie meer wag vir die kleinding.
Debbie Dreyer says:
Hoekom wys ek "anonymous"??
Ek het ook gewonder wat gaan aan… Baie geluk aan jou ook Peetma!! Hoop ons kry oulike fotos van die rakker. (Fluister: ons steek hom in die coolerbox weg as ons naby luiperds kom … )
Baie geluk 😊
Vreeslik dankie, ek gaan by jou kom aanklop vir mediese hulp wanneer raadop met die nuwe kleinding. Hy laat sy ma huidiglik goed les op sê met die sooibrand en naar!